b'\n_START_ARTICLE_\nJosep Duran i Maristany\n_START_SECTION_\nBiografia\n_START_PARAGRAPH_\nEra el tercer i darrer fill del mariner masnov\xc3\xad Pere Duran i Ballester i de Teresa Maristany i Oliv\xc3\xa9, propietaris de vaixells. _NEWLINE_Fa els seus estudis de n\xc3\xa0utica a Barcelona, i obt\xc3\xa9 el t\xc3\xadtol de capit\xc3\xa0 el 3 de novembre de 1896. Despr\xc3\xa9s d\'all\xc3\xb2, va viatjar a Cuba, Uruguai i Argentina, i altres pa\xc3\xafsos americans, en dos velers dels seus pares, el "Soberano" i el "India", entre 1895 i 1900, en qualitat de capit\xc3\xa0._NEWLINE_El\xc2\xa01898, va lluitar en la guerra de Cuba contra els Estats Units, en el Mar Carib, i com que tots els vaixells de la marina espanyola eren atacats, Josep Duran, que es trobava prop de Cuba, va fugir amb el seu equipatge a terres m\xc3\xa9s pac\xc3\xadfiques._NEWLINE_\xc3\x89s d\'aquesta manera que va arribar a Guayaquil, on tenia un parent, el capit\xc3\xa0 Antoni Pag\xc3\xa8s i Millet. Josep Duran va quedar impressionat pel gran comer\xc3\xa7 que existia a Guayaquil, i va decidir establir-s\'hi, instal\xc2\xb7lant un magatzem. En aquella \xc3\xa8poca, tota mercaderia com la banana, cacau, arr\xc3\xb2s, fruites, caf\xc3\xa8, es portava des de l\'altra riba del riu Guayas, llavors Josep Duran va decidir comprar terrenys all\xc3\xa0, per poder incrementar les seves vendes i augmentar el seu capital._NEWLINE_El 1905, hi va instal\xc2\xb7lar una f\xc3\xa0brica, a la qual va anomenar "La Esperanza", que es trobava a la riba esquerra del riu Guayas, en una parr\xc3\xb2quia que posteriorment va esdevenir una ciutat anomenada Dur\xc3\xa1n en el seu honor, per haver estat un dels seus fundadors. Posteriorment es va crear tamb\xc3\xa9 un cant\xc3\xb3 anomenat Cant\xc3\xb3n Dur\xc3\xa1n, del qual la ciutat Dur\xc3\xa1n n\'\xc3\xa9s la capital. Cap al\xc2\xa01906, al Govern de Eloy Alfaro, va donar terrenys all\xc3\xad, per a la construcci\xc3\xb3 de la via f\xc3\xa8rria del Ferrocarril Transandino, una de les m\xc3\xa9s grans obres d\'infraestructura nacional, llavors, d\'aquesta manera, el tren travessava les seves propietats a la Regi\xc3\xb3 Litoral d\'Equador. _NEWLINE_La f\xc3\xa0brica \xe2\x80\x9cL\'Esperan\xc3\xa7a\xe2\x80\x9d va ser un veritable \xc3\xa8xit, perqu\xc3\xa8 processava tot l\'arr\xc3\xb2s de la regi\xc3\xb3 i despr\xc3\xa9s ho enviava a la Regi\xc3\xb3 Interandina o Serra pel nou ferrocarril. Aquesta ind\xc3\xbastria es va tancar en 1942._NEWLINE_Amb el fet que es construiria el ferrocarril, Josep Duran va prendre la decisi\xc3\xb3 d\'instal\xc2\xb7lar un hotel a Dur\xc3\xa1n, perqu\xc3\xa8 els passatgers que havien de prendre el tren que passava a primeres hores del mat\xc3\xad, poguessin descansar a l\'\xe2\x80\x9cHotel Dur\xc3\xa1n\xe2\x80\x9d._NEWLINE_El 1930\xc2\xa0va fundar la companyia Jos\xc3\xa9 Dur\xc3\xa1n M. e Hijos, mitjan\xc3\xa7ant la qual va fer comissions, exportacions de cacau, caf\xc3\xa8, cot\xc3\xb3, entre altres productes locals. L\'any 1950, el nom de la companyia va canviar per\xc2\xa0Dur\xc3\xa1n Hnos._NEWLINE_Va seguir en els negocis i el comer\xc3\xa7 fins a la seva mort, i va ser membre de la Cambra de comer\xc3\xa7 de Guayaquil.  Va morir el 19 de desembre de 1956, amb setanta-vuit anys d\'edat.\n_START_SECTION_\nMatrimoni i descend\xc3\xa8ncia\n_START_PARAGRAPH_\nAmb 29 anys d\'edat, el 19 de desembre de 1907, va contreure matrimoni amb Ana Wauge Guevara, de setze anys d\'edat i d\'origen alemany, i va formar una fam\xc3\xadlia de sis fills: Gerardo (1910), Alfredo (1911), Eduardo (1913), Jorge (1916), Mario (1924) i Ernesto (1927).'